|  |  |
| --- | --- |
| **Názov mesta/obce** | Levice |
| **Poloha** | Levice ležia vo východnej časti Podunajskej nížiny.  |
| **Celkový počet obyvateľov** | 33 504 |
|  |  |
| **Charakteristika mesta** | Mesto Levice sa nachádza vo východnej časti Nitrianskeho samosprávneho kraja a je okresným mestom najväčšieho okresu na Slovensku a zároveň 18. najväčším mestom na Slovensku. Mesto je položené v nadmorskej výše 165 m.n.m. a zaberá rozlohu 61 km2. Územie mesta tvoria i jeho mestské časti Čankov, Horša, Kalinčiakovo a Malý Kiar.  |
| **Poľnohospodárstvo** | Región patrí medzi poľnohospodársky najvyužívanejší v rámci SR. Pôda sa využíva hlavne na poľnohospodárske účely a má vysoký stupeň zornenia. Dominuje rastlinná výroba, na produkcii regiónu sú najviac zastúpené zrnoviny a olejniny. Významné zastúpenie majú aj cukrová repa a viacročné krmoviny. Dôležité je i pestovanie viniča a ovocinárstvo. Okolie Levíc je oddávna posiate vinicami s vinohradníckymi pivnicami. Spracovanie vínnej révy sa traduje z generácie na generáciu, a tak sa môžu milovníci vína každoročne stretávať na tradičných vinobraniach a ochutnávkach mladého vína.  |
| **Priemysel** | Najstarším priemyslom v meste je potravinársky priemysel. V rámci plánovanej industrializácie Slovenska sa menšie výrobné zariadenia menili na väčšie výrobné celky. Rozhodujúcim priemyselným odvetvím sa stal potravinársky a postupne sa rozvinul i textilný, ktorý bol významný najmä z hľadiska zamestnanosti. Najväčším rozvojovým impulzom mesta bola výstavba jadrovej elektrárne Mochovce a výstavba priemyselného parku Géňa.  |
| **Cestovný ruch** | Mesto zaujme historickými pamiatkami a malebnou okolitou prírodou. Významné pamiatky: Levický hrad – pevnosť z obdobia tureckých vojen, renesančný Dobóovský kaštieľ, románsky kostolík v Kalinčiakove (13. stor.), 2 katolícke, kalvínsky a evanjelický kostol. Dominantou mesta je budova bývalého učiteľského ústavu a mestský dom. Návštevníkov očarí aj: Šiklóš – zaujímavý výskyt travertínov, masív levickej Kalvárie s hradnými zrúcaninami, Levické rybníky – chránená ornitologická lokalita, Horšianska dolina – štátna prírodná rezervácia a zrekonštruovaná židovská synagóga. Centrom turistického ruchu je mestské rekreačné zariadenie Margita - Ilona s termálnou vodou a autokempingom.  |
| **Služby** | V meste Levice sa nachádza niekoľko ubytovacích a stravovacích zariadení zariadení, ktoré každoročne ubytujú a pohostia tisícky domácich a zahraničných hostí. Ich zoznam nájdete na stránke [www.levice.sk](http://www.levice.sk/) v sekcii Návštevník. Okrem toho je tu niekoľko obchodných domov, malých obchodíkov a kaviarní, ktoré spríjemnia každodenný život občanov i návštevníkov mesta. |
|  |  |
| **Vzdelávacie zariadenia** | Mesto má 11 materských škôl a je zriaďovateľom 7 základných škôl. Ďalej sa tu nachádzajú Katolícka spojená stredná škola sv. Vincenta do Paul, Špeciálna základná škola s materskou školou internátnou a Súkromná základná škola T. Smaragd.Na území mesta sa nachádza 12 stredných škôl a vysoké školstvo je v meste zastúpené súkromnou vysokou školou IKC levice, ktorá je súčasťou Dubnického technologického inštitútu v Dubnici nad Váhom. |
| **Voľnočasové aktivity a zariadenia** | Občania i návštevníci mesta môžu tráviť svoj voľný čas na mestskej plavárni, zimnom štadióne, futbalovom štadióne, športovej hale, regeneračno-relaxačnom centre a telocvični, ktoré spravuje Správa športových zariadení. V blízkosti centra mesta sa nachádzajú i tenisové kurty, ktoré ponúkajú squash a bar s posedením. Počas horúcich letných dní môžu turisti navštíviť rekreačné zariadenie Margita – Ilona, v ktorom sa nachádzajú bazény, autokemping, reštaurácie či športový areál, ktorý zahŕňa plážový volejbal, streetball, stolný tenis, ruské kolky, minigolf, pieskovisko pre deti s preliezačkami a hojdačkami a mnohé iné. Pre oddych sú ako stvorené park M.R. Štefánika, hradný areál, park na Vajanského ulici a na Hollého ulici. |
| **Kultúrne aktivity a zariadenia** | Mesto Levice v spolupráci s Mestským kultúrnym strediskom organizuje množstvo kultúrnych podujatí, koncertov či výstav. Medzi každoročne organizované tradičné podujatia patria Levické hradné slávnosti a Tradičný levický jarmok, ale okrem nich sa pravidelne konajú Levické poľovnícke dni, Rybací piknik i Deň sv. Urbana na Krížnom vrchu. |
|  |  |
| **História** | Mesto Levice má bohatú históriu. O najstarších obyvateľoch Levíc a ich bezprostredného okolia už spred 6000 rokov svedčia viaceré archeologické pamiatky. Prvá písomná zmienka o meste pochádza z roku 1156. Levický hrad sa prvý krát uvádza v roku 1318. V roku 1321 sem bolo preložené sídlo župy. Počas tureckých vojen sa Levice stali dôležitou súčasťou obranného systému na ochranu Pohronia.  |
|  |  |
| **Preferované oblasti spolupráce** | Realizácia projektu v rámci programu Európa pre občanov 2014-2020, Akcia2, opatrenie 2.2 Siete medzi mestami s výhľadom do budúcnosti. Mesto Levice hľadá partnera s porovnateľným počtom obyvateľov. |
| **Preferovaný jazyk komunikácie** | Angličtina, maďarčina, slovenčina |
| **Existujúce partnerstvá** | Boskovice (Česká republika), Náměšť na Hané (Česká republika), Ruda Śląska (Poľsko), Skierniewice (Poľsko), Érd (Maďarsko) |
|  |  |
| **Kontaktná osoba** | Mgr. Miroslava Bakulová |
| **Pozícia** | Projektový manažér |
| **Adresa** | Mestský úrad Levice, Námestie hrdinov č. 1, 934 32 Levice |
| **Telefón** | +421 36 6350 204 |
| **Fax** | +421 36 6306 901 |
| **E-mail** | manager@levice.sk |
| **Webová stránka** | www.levice.sk |